RANSKA, B2-oppimäärä 8.-9.lk

”Valinnaisen B2-kielen opetus järjestetään useimmiten vuosiluokilla 8-9. B2-kieli on oppilaalle äidinkielen jälkeen kolmas tai neljäs opiskeltava kieli, joten oppilaalla on jo paljon kokemusta kielten opiskelusta. Hän kykenee käyttämään aiemmin hankkimaansa tietoa ja taitoa oppimisensa tukena. Oppilasta rohkaistaan käyttämään kaikkia opiskelemiaan kieliä monipuolisessa vuorovaikutuksessa ja tiedonhankinnassa. Opetuksen tavoitteena on kehittää oppilaan kielellistä päättelykykyä ja samalla edistää hänen kielenopiskelutaitojaan. Kulttuurisen moninaisuuden ymmärtämistä syvennetään pohtimalla erilaisia kieliyhteisöihin liittyviä arvosidonnaisia ilmiöitä. Myös tunteiden käsittelylle annetaan tilaa, ja tarpeen mukaan vaikeita asioita voidaan käsitellä myös koulun opetuskielellä.

Perusteissa kuvattu kehittyvän kielitaidon taso perusopetuksen päättövaiheessa soveltuu parhaiten indoeurooppalaisiin kieliin sekä eurooppalaisiin kieliin, joissa käytetään aakkosiin pohjautuvaa kirjoitusjärjestelmää. Muihin kieliin opetuksen järjestäjä laatii opetussuunnitelman noudattaen näitä perusteita soveltuvin osin. Kansainvälisesti hyväksyttyjä kielikohtaisia viitekehyksiä noudatetaan soveltuvin osin ei-eurooppalaisten kielten opetuksessa (esim. kirjoitusmerkit). Opetusta voidaan integroida eri oppiaineiden ja monialaisten oppimiskokonaisuuksien opetukseen. Oppilaita rohkaistaan tiedon hakuun opetettavalla kielellä eri oppiaineissa.

**Vieraan kielen B2-oppimäärän tavoitteisiin liittyvät keskeiset sisältöalueet vuosiluokilla 7-9**

**S1 Kasvu kulttuuriseen moninaisuuteen ja kielitietoisuuteen:**Tutkitaan ja vertaillaan piirteitä, jotka ovat opiskeltavalle kielelle luonteenomaisia ja jotka erottavat sitä tai tekevät siitä tunnistettavan aiemmin opitun perustelleella. Muodostetaan käsitys lähisukukielistä, tutustutaan opiskeltavan kielen levinneisyyden taustaan, etsitään oppilaita kiinnostavaa tietoa kielialueen kulttuurisista ja muista ilmiöistä. Pohditaan mahdollisia kyseiseen kieleen ja kulttuuriin liittyviä ennakko-oletuksia.

**S2 Kielenopiskelutaidot:**Tutkitaan yhdessä, mikä edistää parhaiten kohdekielen oppimista, mihin kieltä voi käyttää ja mistä löytyy kiinnostavaa kohdekielistä aineistoa. Asetetaan omia tavoitteita, opetellaan antamaan ja vastaanottamaan palautetta.

**S3 Kehittyvä kielitaito, taito toimia vuorovaikutuksessa, taito tulkita tekstejä, taito tuottaa tekstejä:** Valitaan erilaisia kielenkäyttötarkoituksia ja erilaisia tekstejä lähinnä epämuodollisissa tilanteissa. Tarpeen mukaan opetellaan myös muodollisempaa kielenkäyttöä. Valitaan oppilaita kiinnostavia kielenkäytön aihepiirejä näkökulmana minä, me ja maailma. Opetellaan kuulemaan, puhumaan, lukemaan ja kirjoittamaan kohdekieltä monenlaisista aiheista. Keskeisiä aiheita ovat minä itse, perheeni, ystäväni, koulu, harrastukset ja vapaa-ajan vietto sekä elämä kohdekielisessä ympäristössä. Lisäksi valitaan aiheita yhdessä. Valittaessa tekstejä ja aiheita otetaan jossain määrin huomioon opiskeltavan kielen maantieteellinen levinneisyys ja asema. Havainnoidaan kohdekielen rytmiä, intonaatiota ja muita ääntämisen piirteitä ja harjoitellaan ääntämään luontevasti. Harjoitellaan tunnistamaan opiskeltavan kielen foneettisen tarkekirjoituksen merkkejä sekä tuottamaan tarvittavia kirjoitusmerkkejä.” (OPS 2014, 360–361.)

RANSKA, B2-oppimäärä 8.lk

**Ranskan kielen tavoitteet, tavoitetarkennukset, sisältötarkennukset paikallisine painotuksineen ja laaja-alainen osaaminen**

Tavoitteiden rakenne: opettajan toiminta + oppilaan toiminta + asiat tai ilmiöt, joiden parissa työskennellään

|  |  |  |  |  |
| --- | --- | --- | --- | --- |
| **Opetuksen tavoitteet** | | **Tavoitetarkennukset** | **Sisältötarkennukset ja paikalliset painotukset** | **Laaja-alainen osaaminen** |
| **Kasvu kulttuuriseen moninaisuuteen ja kielitietoisuuteen** | **T1** auttaa oppilasta hahmottamaan uuden opiskeltavan kielen suhde aiemmin opiskelemiinsa kieliin, tutustumaan kyseisen kielen kielialueeseen ja elämänmuodon / joihinkin keskeisiin piirteisiin sekä tukea oppilaan kielellisen päättelykyvyn, uteliaisuuden ja monikielisyyden kehittymistä | S1   * Rakennetaan ymmärrystä maailman moni- ja rinnakkaiskielisyydestä ja hahmotetaan ranskankielistä maailmaa | * Tutustutaan ranskan kielen levinneisyyteen, asemaan ja taustaan maailmassa, Ranskaan ja sen kulttuuriin, sekä juhlapäivien viettoon. * Vertaillaan ranskaa suhteessa aiemmin opittuihin kieliin. * Otetaan selvää myös jostain toisesta ranskankielisestä alueesta. | Ajattelu ja oppimaan oppiminen (L1)   * Monikielisen maailman ja sukulaiskielien hahmottaminen * Tiedon liittäminen aiemmin opittuun   Kulttuurinen osaaminen, vuorovaikutus ja ilmaisu (L2)   * Ranskankielinen maailma * Ranskan kulttuuriperintö * Kulttuurisen moninaisuuden kunnioittaminen * Kunnioituksen ja luottamuksen rakentaminen muita ihmisryhmiä ja kansoja kohtaan   Monilukutaito (L4)   * Kulttuurinen lukutaito * Tiedon tulkinnan taidot |
| **Kieltenopiskelutaidot** | **T2** rohkaista oppilasta näkemään opiskeltavan kielen taito osana elinikäistä oppimista ja oman kielivarannon karttumista, ohjata oppilasta löytämään itselleen ja ikäkaudelleen parhaiten sopivia tapoja oppia kieliä sekä kannustaa häntä käyttämään vähäistäkin taitoaan myös oppituntien ulkopuolella | S2   * Vahvistetaan kieltenopiskelutaitoja. | * Kerrataan, kokeillaan ja vertaillaan erilaisia oppimisstrategioita kielen oppimisessa ja itsenäisessä opiskelussa. * Tutustutaan monipuolisesti erilaisiin oppimisympäristöihin, myös kirjakustantajan materiaalin ulkopuolelta. * Käytetään myös esim. ranskankielistä musiikkia ja/tai loruja oppimisen tukena sekä kannustetaan etsimään niitä itsenäisesti lisää. | Ajattelu ja oppimaan oppiminen (L1)   * Tavoitteellinen ja tehokas kielen opiskelu * Omat oppimis- ja opiskelustrategiat   Itsestä huolehtiminen ja arjen taidot (L3)   * Vastuu omasta oppimisesta * Osallistuminen koulutyön ja oppimisympäristön suunnitteluun ja toteuttamiseen |
| **Kehittyvä kielitaito, taito toimia vuorovaikutuksessa (Taitotaso A1.3)** | **T3** järjestää oppilaalle tilaisuuksia harjoitella eri viestintäkanavia käyttäen suullista ja kirjallista vuorovaikutusta | S3   * Harjoitellaan suullista ja kirjallista vuorovaikutusta. | * Harjoitellaan monipuolisesti suullista ja kirjallista viestintää erilaisissa oppimisympäristöissä, sekä itsenäisesti että pari- ja pienryhmätyöskentelynä. | Monilukutaito (L4)   * Monipuoliset tiedon välittämisen taidot * Kulttuurinen lukutaito |
| **T4** tukea oppilasta kielellisten viestintästrategioiden käytössä | S3   * Harjoitellaan kielellisiä viestintästrategioita. | * Harjoitellaan helppoja kielellisiä viestintästrategioita, kuten puheen myötäilyä, keskustelun ylläpitoa, puuttuvan kielitaidon kompensointia, palautteen antamista ja tarkennuksen/toiston pyytämistä. * Tiedostetaan minimipalautteen ja myös ei-kielellisen viestinnän tärkeys ja harjoitellaan niitä. * Pääpaino pidetään viestin välittymisessä. | Monilukutaito (L4)   * Monipuoliset tiedon välittämisen taidot * Kulttuurinen lukutaito * Viestintätaidot |
| **T5** auttaa oppilasta laajentamaan kohteliaaseen kielenkäyttöön kuuluvien ilmausten tuntemustaan | S3   * Harjoitellaan ranskan kielelle ja kulttuurille ominaista kohteliaisuutta. | * Harjoitellaan ranskan kielen yleisimpiä tervehdyksiä ja kohteliasta puhuttelua, kuulumisten kysymistä, yksinkertaisia asiointitilanteita esim. matkaillessa. * Huomioidaan teitittelyn tärkeys jokapäiväisessä viestinnässä. | Monilukutaito (L4)   * Kulttuurinen lukutaito   Työelämätaidot ja yrittäjyys (L6)   * Kohteliaisuus ja toisten huomioonottaminen * Vuorovaikutustaidot * Kielitaidon merkitys |
| **Kehittyvä kielitaito, taito tulkita viestejä (Taitot. A1.3)** | **T6** rohkaista oppilasta tulkitsemaan ikätasolleen sopivia ja itseään kiinnostavia puhuttuja ja kirjoitettuja tekstejä | S3   * Harjoitellaan tulkitsemaan kohdekielisiä tekstejä. | * Harjoitellaan kuuntelemaan autenttista, puhuttua kieltä erilaisista lähteistä. * Harjoitellaan tulkitsemaan lyhyehköjä tekstejä oppijalle läheisistä arkisista aiheista, kuten minä ja perheeni, harrastukset ja vapaa-aika, koti ja koulu, mielipiteet. | Monilukutaito (L4)   * Tiedon tulkinnan taidot * Erilaiset tekstilajit |
| **Kehittyvä kielitaito, taito tuottaa tekstejä (Taitotaso A1.2)** | **T7** tarjota oppilaalle runsaasti tilaisuuksia harjoitella ikätasolle sopivaa pienimuotoista puhumista ja kirjoittamista kiinnittäen huomiota myös ääntämiseen ja tekstin sisällön kannalta oleellisimpiin rakenteisiin | S3   * Harjoitellaan tuottamaan tekstejä kohdekielellä. | * Harjoitellaan runsaasti luontevaa ääntämistä sekä intonaatiota. * Harjoitellaan yleisimmät pienimuotoiset asiointitilanteet esim. draaman keinoin pari- ja pienryhmätyöskentelynä. * Harjoitellaan oikeinkirjoitusta sekä opetellaan löytämään uudet, ranskan kielelle ominaiset kirjainmerkit myös tietokoneen näppäimistöltä. * Opetellaan rakenteista esim. persoonapronominit, säännölliset verbiluokat ja niiden taivutus, adjektiivien muodostus ja käyttö, il y a -rakenne sekä yleisimmät epäsäännölliset verbit, lukusanat 0-100, sekä substantiivien artikkelit ja monikkomuodot. * Harjoitellaan lyhyitä yksinkertaisia lauserakenteita. | Tieto- ja viestintäteknologinen osaaminen (L5)   * Kansainvälinen vuorovaikutus * Verkostoituminen * Tvt:n luonteva käyttö ja hyödyntäminen opiskelussa * Digitaaliset tuotokset mahdollisuuksien mukaan * Kielen oppimista tukevien ohjelmistojen hyödyntäminen |

RANSKA, B2-oppimäärä 9.lk

**Ranskan kielen tavoitteet, tavoitetarkennukset, sisältötarkennukset paikallisine painotuksineen ja laaja-alainen osaaminen**

Tavoitteiden rakenne: opettajan toiminta + oppilaan toiminta + asiat tai ilmiöt, joiden parissa työskennellään

|  |  |  |  |  |
| --- | --- | --- | --- | --- |
| **Opetuksen tavoitteet** | | **Tavoitetarkennukset** | **Sisältötarkennukset ja paikalliset painotukset** | **Laaja-alainen osaaminen** |
| **Kasvu kulttuuriseen moninaisuuteen ja kielitietoisuuteen** | **T1** auttaa oppilasta hahmottamaan uuden opiskeltavan kielen suhde aiemmin opiskelemiinsa kieliin, tutustumaan kyseisen kielen kielialueeseen ja elämänmuodon / joihinkin keskeisiin piirteisiin sekä tukea oppilaan kielellisen päättelykyvyn, uteliaisuuden ja monikielisyyden kehittymistä | S1   * Laajennetaan ymmärrystä maailman moni- ja rinnakkaiskielisyydestä ja hahmotetaan ranskankielistä maailmaa. | * Syvennetään tietämystä ranskankielisestä maailmasta, sen historiasta sekä ilmiöistä tutustumalla joihinkin ranskankielisiin maihin sekä niiden maantieteellisiin ja kulttuurisiin erityispiirteisiin, kuten juhlapäiviin, taiteisiin ja ruokakulttuureihin. * Vahvistetaan ymmärrystä ranskan kielen erityispiirteistä ja/tai samankaltaisuuksista suhteessa aiemmin opittuihin kieliin ja ranskan sukulaiskieliin. | Ajattelu ja oppimaan oppiminen (L1)   * Monikielisen maailman ja sukulaiskielien hahmottaminen * Tiedon liittäminen aiemmin opittuun   Kulttuurinen osaaminen, vuorovaikutus ja ilmaisu (L2)   * Kulttuurisen moninaisuuden kunnioittaminen * Ranskankielinen maailma ja sen erityispiirteet   Monilukutaito (L4)   * Kulttuurinen lukutaito * Tiedon tulkinnan taidot |
| **Kieltenopiskelutaidot** | **T2** rohkaista oppilasta näkemään opiskeltavan kielen taito osana elinikäistä oppimista ja oman kielivarannon karttumista, ohjata oppilasta löytämään itselleen ja ikäkaudelleen parhaiten sopivia tapoja oppia kieliä sekä kannustaa häntä käyttämään vähäistäkin taitoaan myös oppituntien ulkopuolella | S2   * Vakiinnutetaan kieltenopiskelutaitoja. | * Asetetaan omat tavoitteet ja pyritään omaksumaan ja vakiinnuttamaan itselle sopivimmat ja tehokkaimmat oppimistavat sekä arvioimaan ja muuttamaan niitä tarvittaessa. * Käytetään monipuolisesti erilaisia oppimisympäristöjä, myös kirjakustantajan materiaalin ulkopuolelta, ohjaten oppilaita myös itsenäisesti etsimään kiinnostavia ympäristöjä oppia. | Ajattelu ja oppimaan oppiminen (L1)   * Omat oppimis- ja opiskelustrategiat * Tavoitteiden asettaminen * Tehokas kielen opiskelu   Itsestä huolehtiminen ja arjen taidot (L3)   * Vastuu omasta oppimisesta * Osallistuminen koulutyön ja oppimisympäristön suunnitteluun ja toteuttamiseen |
| **Kehittyvä kielitaito, taito toimia vuorovaikutuksessa (Taitotaso A1.3)** | **T3** järjestää oppilaalle tilaisuuksia harjoitella eri viestintäkanavia käyttäen suullista ja kirjallista vuorovaikutusta | S3   * Harjoitellaan suullista ja kirjallista vuorovaikutusta. | * Vahvistetaan suullisia ja kirjallisia vuorovaikutustaitoja harjoitellen niitä monipuolisesti erilaisissa oppimisympäristöissä, sekä itsenäisesti että pari- ja pienryhmätyöskentelynä. | Monilukutaito (L4)   * Monipuoliset tiedon välittämisen taidot * Kulttuurinen lukutaito |
| **T4** tukea oppilasta kielellisten viestintästrategioiden käytössä | S3   * Harjoitellaan kielellisiä viestintästrategioita. | * Vahvistetaan helppoja kielellisiä viestintästrategioita ja jo opittuja, ranskan kielelle ominaisia lyhyitä ilmauksia ja fraaseja arkisimmissa tilanteissa. * Harjoitellaan mm. puheenvuoron pyytämistä, keskustelun ylläpitoa, kysymysten esittämistä, kiertoilmausten käyttöä ja mielipiteen ilmaisua. * Painotetaan myönteistä vuorovaikutusta, viestin välittymistä ja minimipalautteen tärkeyttä. | Monilukutaito (L4)   * Monipuoliset tiedon välittämisen taidot * Kulttuurinen lukutaito * Viestintätaidot |
| **T5** auttaa oppilasta laajentamaan kohteliaaseen kielenkäyttöön kuuluvien ilmausten tuntemustaan | S3   * Harjoitellaan ranskan kielelle ja kulttuurille ominaista kohteliaisuutta sekä teitittelyä. | * Kerrataan ja vahvistetaan aiemmin opittuja kohteliaisuusfraaseja sekä kohteliasta puhuttelua yleisimmissä arkisissa vuorovaikutustilanteissa kuten asioinnissa. * Harjaannutaan ottamaan huomioon viestintäkumppani: myös teitittely ja muodollisemmat kielenkäyttötilanteet luonteviksi. | Monilukutaito (L4)   * Kulttuurinen lukutaito   Työelämätaidot ja yrittäjyys (L6)   * Kohteliaisuus * Toisten huomioiminen * Vuorovaikutustaidot * Kielitaidon merkitys |
| **Kehittyvä kielitaito, taito tulkita viestejä (Taitotaso A1.3)** | **T6** rohkaista oppilasta tulkitsemaan ikätasolleen sopivia ja itseään kiinnostavia puhuttuja ja kirjoitettuja tekstejä | S3   * Harjoitellaan tulkitsemaan kohdekielisiä tekstejä. | * Harjoitellaan runsaasti kielen tulkintaa autenttisten kuullunymmärtämis- ja luetunymmärtämisharjoitteiden kautta. * Tutustutaan erilaisiin tekstilajeihin tutuista ja läheisistä aihepiireistä, kuten harrastukset ja vapaa-aika, mielipiteet, ihmissuhteet, erilaiset nettisivut. | Monilukutaito (L4)   * Tekstin tulkinnan taidot |
| **Kehittyvä kielitaito, taito tuottaa tekstejä (Taitotaso A1.2)** | **T7** tarjota oppilaalle runsaasti tilaisuuksia harjoitella ikätasolle sopivaa pienimuotoista puhumista ja kirjoittamista kiinnittäen huomiota myös ääntämiseen ja tekstin sisällön kannalta oleellisimpiin rakenteisiin | S3   * Harjoitellaan tuottamaan tekstejä kohdekielellä. | * Vahvistetaan luontevaa ääntämistä, intonaatiota ja puherytmiä säännöllisesti toistuvin yhteis- ja pariharjoituksin. * Hiotaan yleisimpiä pienimuotoisia asiointi- ja viestintätilanteita esim. draaman keinoin pari- ja pienryhmätyöskentelynä. * Kerrataan säännölliset verbiluokat, keskeiset epäsäännölliset verbit, substantiivien ja adjektiivien taivutukset. * Opetellaan lisää yleisimpiä epäsäännöllisiä verbejä, lisäksi esim. ajanilmauksia, kellonajat, passé composé -perfekti, säänilmaukset, refleksiiviverbit. * Harjoitellaan helpohkoja lauserakenteita tuttuun sanavarastoon tukeutuen. | Tieto- ja viestintäteknologinen osaaminen (L5)   * Tvt:n luonteva käyttö ja hyödyntäminen opiskelussa * Kansainvälinen vuorovaikutus * Verkostoituminen * Digitaaliset tuotokset mahdollisuuksien mukaan * Kielen oppimista tukevien ohjelmistojen hyödyntäminen |

**Ranskan kielen oppimisympäristöihin ja työtapoihin liittyvät tavoitteet vuosiluokilla 8–9**

”Tavoitteena on, että kielenkäyttö olisi mahdollisimman asianmukaista, luonnollista ja oppilaille merkityksellistä. Työskentelyssä korostuu pari- ja pienryhmätyö sekä yhdessä oppiminen erityyppisissä oppimisympäristöissä. Monikielisyys- ja kielikasvatuksen tavoitteiden saavuttamiseksi tarvitaan opettajien yhteistyötä. Pelillisyyden, musiikin ja draaman avulla oppilaat saavat mahdollisuuden kokeilla kasvavaa kielitaitoaan ja käsitellä myös asenteita. Opetuksessa käytetään monipuolisesti eri oppimisympäristöjä, viestintäkanavia ja -välineitä. Oppilaita ohjataan aktiiviseen toimijuuteen ja itsenäiseen vastuun ottoon omasta oppimisestaan Eurooppalaisen kielisalkun tai vastaavan työvälineen avulla. Oppilaat tutustuvat ympäröivän yhteisön monikielisyyteen ja -kulttuurisuuteen kotikansainvälisyyden avulla. Heille tarjotaan myös mahdollisuuksia harjoitella kansainvälistä yhteydenpitoa. Kohdekieltä käytetään aina kun se on mahdollista.” (OPS 2014, 361.)

Monipuoliset oppimisympäristöt, viestintäkanavat ja -välineet, opetuksen laajentuminen luokkahuoneen ulkopuolelle mahdollisuuksien mukaan, itsenäinen työskentely sekä yhteistoiminnallinen oppiminen, myönteinen ja kannustava opiskeluilmapiiri, oppilaiden osallistaminen sopivien työtapojen valinnassa.

**Ohjaus, eriyttäminen ja tuki ranskan kielessä vuosiluokilla 8–9**

”Oppilaita ohjataan käyttämään kielitaitoaan rohkeasti. Runsas viestinnällinen harjoittelu tukee oppilaiden kielitaidon kehittymistä. Oppilaita kannustetaan opiskelemaan myös muita koulun tarjoamia kieliä. Oppilaille, joilla on kieliin liittyviä oppimisvaikeuksia, tarjotaan tukea. Opetus suunnitellaan niin, että se tarjoaa haasteita myös muita nopeammin edistyville tai kieltä entuudestaan osaaville.” (OPS 2014, 362.)

Tuen muotoja voivat olla oppilaiden sijoittelu luokassa oppimisen ja työskentelyn tukena, läksyjen merkitseminen taululle, kotitehtävien eriyttäminen, erilaisten apuvälinei­den käyttö, monikanavaisuus, osa-aikainen erityisopetus, tehtävien ja opetuksen eriyttäminen, tukiopetus, samanaikaisopetus, lisäajan käyttö kokeissa, suullisten kokeiden käyttö, kokeiden suorittaminen erillisessä tilassa, mahdollisuus suorittaa koe pienemmissä osissa, koulunkäynninohjaajan tuki ja keskustelut erityisopettajan kanssa. Tuen valinta on ryhmä- ja oppilaskohtaista ja riippuu saatavilla olevista resursseista ja oppimisympäristöistä.

**Oppilaan oppimisen arviointi ranskan kielessä vuosiluokilla 8–9**

”Oppimista arvioidaan monin eri tavoin myös itse- ja vertaisarvioinnin keinoin. Arviointi kohdistuu kaikkiin tavoitteisiin, ja arvioinnissa otetaan huomioon kaikki kielitaidon osa-alueet. Niiden arviointi perustuu Eurooppalaiseen viitekehykseen ja sen pohjalta laadittuun suomalaiseen sovellukseen. Kansainvälisesti hyväksyttyjä kielikohtaisia viitekehyksiä noudatetaan soveltuvin osin ei-eurooppalaisten kielten opetuksessa. Arvioinnissa välineenä voidaan käyttää esimerkiksi Eurooppalaista kielisalkkua tai vastaavaa työkalua.

Arviointi on monipuolista ja antaa oppilaille mahdollisuuden painottaa itselleen luontevia ilmaisumuotoja. Oppimista ohjaavan ja kannustavan palautteen avulla oppilaita autetaan tulemaan tietoisiksi omista taidoistaan ja kehittämään niitä. Heitä rohkaistaan käyttämään oppimaansa erilaisissa viestintätilanteissa. Monipuolinen arviointi tarjoaa mahdollisuuksia osoittaa osaamistaan myös oppilaille, joilla on kieleen liittyviä oppimisvaikeuksia tai joilla on muulla tavoin kielellisesti erilaiset lähtökohdat.

Päättöarviointi sijoittuu siihen lukuvuoteen, jona oppiaineen opiskelu päättyy kaikille yhteisenä oppiaineena. Päättöarvioinnilla määritellään, miten oppilas on opiskelun päättyessä saavuttanut vieraan kielen B2-oppimäärän tavoitteet. Päättöarvosana muodostetaan suhteuttamalla oppilaan osaamisen taso vieraan kielen B2-oppimäärän valtakunnallisiin päättöarvioinnin kriteereihin. Osaaminen kielitaidon eri osa-alueilla kehittyy kumuloituvasti. Päättöarvosanan muodostamisessa otetaan huomioon kaikki valtakunnalliset päättöarvioinnin kriteerit riippumatta siitä, mille vuosiluokalle vastaava tavoite on asetettu paikallisessa opetussuunnitelmassa. Oppilas saa arvosanan kahdeksan (8), mikäli hän osoittaa keskimäärin kriteerien määrittämää osaamista. Arvosanan kahdeksan tason ylittäminen joidenkin tavoitteiden osalta voi kompensoida tasoa heikomman suoriutumisen joidenkin muiden tavoitteiden osalta.” (OPS 2014, 362.)

|  |  |  |
| --- | --- | --- |
| **Tavoitteet** | **Arvioinnin kohteet** | **Arvosanan kahdeksan (8)/ hyvä osaaminen** |
| **Kasvu kulttuuriseen moninaisuuteen ja kielitietoisuuteen** | | |
| **T1** auttaa oppilasta hahmottamaan uuden opiskeltavan kielen suhde aiemmin opiskelemiinsa kieliin, tutustumaan kyseisen kielen kielialueeseen ja elämänmuodon / joihinkin keskeisiin piirteisiin sekä tukea oppilaan kielellisen päättelykyvyn, uteliaisuuden ja monikielisyyden kehittymistä | * Opiskeltavan kielen aseman, keskeisten erityispiirteiden ja kielialueen hahmottaminen | * Oppilas tuntee opiskeltavan kielen asemaa maailman kielten joukossa ja keskeisimpiä kielen erityispiirteitä. * Oppilas osaa luonnehtia joitakin opiskeltavan kielen kielialueen kulttuurisia ja muita ilmiöitä. |
| **Kielenopiskelutaidot** | | |
| **T2** rohkaista oppilasta näkemään opiskeltavan kielen taito osana elinikäistä oppimista ja oman kielivarannon karttumista, ohjata oppilasta löytämään itselleen ja ikäkaudelleen parhaiten sopivia tapoja oppia kieliä sekä kannustaa häntä käyttämään vähäistäkin taitoaan myös oppituntien ulkopuolella | * Tavoitteiden asettaminen, oppimisen reflektointi ja yhteistyö | * Oppilas osaa arvioida omia kielenopiskelutavoitteitaan ja opiskelutapojaan. * Oppilas huomaa, mihin hän voi käyttää kielitaitoaan myös koulun ulkopuolella ja osaa pohtia, miten hän voi käyttää taitoaan koulun päätyttyä. |
| **Kehittyvä kielitaito, taito toimia vuorovaikutuksessa** | | **Taitotaso A1.3** |
| **T3** järjestää oppilaalle tilaisuuksia harjoitella eri viestintäkanavia käyttäen suullista ja kirjallista vuorovaikutusta | * Vuorovaikutus erilaisissa tilanteissa | * Oppilas selviytyy monista rutiininomaisista viestintätilanteista tukeutuen joskus viestintäkumppaniin. |
| **T4** tukea oppilasta kielellisten viestintästrategioiden käytössä | * Viestintästrategioiden käyttö | * Oppilas osallistuu viestintään, mutta tarvitsee vielä usein apukeinoja. * Oppilas osaa reagoida suppein sanallisin ilmauksin, pienin elein (esim. nyökkäämällä), äännähdyksin, tai muunlaisella minimipalautteella. * Oppilas joutuu pyytämään selvennystä tai toistoa hyvin usein. |
| **T5** auttaa oppilasta laajentamaan kohteliaaseen kielenkäyttöön kuuluvien ilmausten tuntemustaan | * Viestinnän kulttuurinen sopivuus | * Oppilas osaa käyttää yleisimpiä kohteliaaseen kielenkäyttöön kuuluvia ilmauksia monissa rutiininomaisissa sosiaalisissa tilanteissa. |
| **Kehittyvä kielitaito, taito tulkita tekstejä** | | **Taitotaso A1.3** |
| **T6** rohkaista oppilasta tulkitsemaan ikätasolleen sopivia ja itseään kiinnostavia puhuttuja ja kirjoitettuja tekstejä | * Tekstien tulkintataidot | * Oppilas ymmärtää yksinkertaista, tuttua sanastoa ja ilmaisuja sisältävää kirjoitettua tekstiä ja hidasta puhetta asiayhteyden tukemana. * Oppilas pystyy löytämään tarvitsemansa yksinkertaisen tiedon lyhyestä tekstistä. |
| **Kehittyvä kielitaito, taito tuottaa tekstejä** | | **Taitotaso A1.2** |
| **T7** tarjota oppilaalle runsaasti tilaisuuksia harjoitella ikätasolle sopivaa pienimuotoista puhumista ja kirjoittamista kiinnittäen huomiota myös ääntämiseen ja tekstin sisällön kannalta oleellisimpiin rakenteisiin | * Tekstien tuottamistaidot | * Oppilas pystyy kertomaan joistakin tutuista ja itselleen tärkeistä asioista käyttäen suppeaa ilmaisuvarastoa ja kirjoittaa muutaman lyhyen lauseen harjoitelluista aiheista. * Oppilas ääntää useimmat harjoitellut ilmaisut ymmärrettävästi. * Oppilas osaa hyvin suppean perussanaston, muutaman tilannesidonnaisen ilmauksen ja peruskieliopin aineksia. |

Arviointi on jatkuvaa ja monipuolista, arvioinnin tukena käytetään itse- ja vertaisarviointia. Arviointi on vuorovaikutteista, keskustelevaa, kannustavaa ja oppimisprosessia tukevaa. Arviointi kohdistuu oppilaan oppimiseen ja työskentelyyn ja arvioinnissa otetaan huomioon kaikki kielitaidon osa-alueet.